NARIADENIE KOMISIE (ES) č. 139/2007
zo 14. februára 2007,
ktorým sa stanovuje, do akej miery možno vyhovieť žiadostiam o dovozné povolenia podaným v januári 2007 na určité výrobky zo sektora hydinového mäsa v rámci nariadenia (ES) č. 2497/96
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (1), a najmä na jeho článok 7 ods. 2,
keďže:
(1)
Nariadením Komisie (ES) č. 2497/96 (2) sa v sektore hydinového mäsa ustanovujú podrobné pravidlá uplatňovania režimu stanoveného v asociačnej dohode medzi Spoločenstvom a Izraelom.
(2)
Žiadosti o dovozné povolenia podané počas prvých pätnástich dní mesiaca januára 2007 za čiastkové obdobie od 1. januára do 31. marca 2007 sú vyššie ako dostupné množstvá. Preto je potrebné určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatniť na požadované množstvá,
PRIJALA TOTO NARIADENIE:
Článok 1
1. Žiadosti o dovozné povolenia podané za čiastkové obdobie od 1. januára do 31. marca 2007 podľa nariadenia (ES) č. 2497/96 sa upravia koeficientmi pridelenia uvedenými v prílohe k tomuto nariadeniu.
2. Žiadosti o dovozné povolenia za obdobie od 1. apríla do 30. júna 2007 sa môžu podať na celkové množstvo uvedené v prílohe k tomuto nariadeniu v súlade s ustanoveniami nariadenia (ES) č. 2497/96.
Článok 2
Toto nariadenie nadobúda účinnosť 15. februára 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. februára 2007